ສິ່ງທ້າທາຍທີ່ໃຫຍ່ ຂອງທ່ານ ໄບເດັນ ແມ່ນການຍຶດເກາະ ສະມາຊິກພັກເດໂມແຄຣັດ ໃຫ້ຢູ່ນຳກັນ
ຜູ້ລົງແຂ່ງຂັນເອົາຕຳແໜ່ງປະທານາທິບໍດີ ຫົວກ້າວໜ້າຫຼາຍຄົນໄດ້ແຂ່ງຂັນ ເພື່ອການສະເໜີຊື່ ຂອງພັກເດໂມແຄຣັດໃນປີນີ້ ແລະ ບາງຄັ້ງກໍໄດ້ຕຳໜິຕິຕຽນພັກ. 
ສະມາຊິກລັດຖະສະພາສັງກັດພັກຣີພັບບລີກັນ ຈະບໍ່ແມ່ນຝ່າຍດຽວທີ່ຕຳໜິຕິຕຽນວາລະແຜນ ການຂອງຜູ້ທີ່ຖືກເລືອກເປັນປະທານາທິບໍດີຄົນໃໝ່ ທ່ານ ໂຈ ໄບເດັນ ເວລາທີ່ທ່ານສາບານຕົວເຂົ້າຮັບຕຳແໜ່ງໃນວັນເດືອນມັງກອນ ທ່ານ ໄບເດັນ ເຊິ່ງແມ່ນຜູ້ທີ່ມີແນວຄິດເປັນກາງນັ້ນ ກໍຈະປະເຊີນກັບສິ່ງທ້າທາຍຕ່າງໆຈາກຝ່າຍຫົວກ້າວໜ້າໃນພັກຂອງທ່ານເອງ ນັກຂ່າວວີໂອເອປະຈຳ ລັດຖະສະພາ ແຄເທີຣິນ ກິບສັນ (Katherine Gypson) ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ຜູ້ທີ່ຖືກເລືອກເປັນປະທານາທິບໍດີຄົນໃໝ່ ທ່ານ ໂຈ ໄບເດັນ ມີເວລາອີກບໍ່ພຽງບໍ່ເທົ່າໃດອາທິດທີ່ຈະໄດ້ເຂົ້າໄປດຳລົງຕຳແໜ່ງໃນທຳນຽບຂາວ ແຕ່ທ່ານໄດ້ປະເຊີນກັບສິ່ງທ້າທາຍຈາກບັນດາສະມາຊິກພັກເດໂມແຄຣັດ ຫົວກ້າວໜ້າຜູ້ທີ່ເວົ້າວ່າ ເຂົາເຈົ້າໄດ້ຊ່ວຍໃຫ້ທ່ານໄດ້ຊະນະການເລືອກຕັ້ງ ສະມາຊິກສະພາຕໍ່າ ທ່ານນາງ ອາເລັກແຊນເດຣຍ ໂອຄາຊີໂອ ຄໍເທັສ ສັງກັດ ພັກເດໂມແຄຣັດ ກ່າວວ່າ “ການເຄື່ອນໄຫວຕໍ່ໄປຂອງພວກເຮົາຈະແມ່ນ: ເພື່ອ ຮັບປະກັນວ່າລັດຖະບານທ່ານ ໄບເດັນ ຈະຮັກສາຄຳສັນຍາຂອງເຂົາເຈົ້າ, ຮັກ ສາຄຳສັນຍາຂອງເຂົາເຈົ້າຕໍ່ຊາວໜຸ່ມ, ຮັກສາຄຳສັນ ຍາຂອງເຂົາເຈົ້າຕໍ່ຂະບວນການຊີວິດຄົນຜິວດຳ, ຮັກສາຄຳສັນຍາຂອງເຂົາເຈົ້າຕໍ່ຊຸມຊົນຕ່າງໆ ແລະ ປະຊາຊົນຊົນຊັ້ນກຳມະກອນໃນທົ່ວ ສະຫະລັດ ອາເມຣິກາ ” ຜູ້ລົງແຂ່ງຂັນເອົາຕຳແໜ່ງປະທານາທິບໍດີ ຫົວກ້າວໜ້າຫຼາຍຄົນໄດ້ແຂ່ງຂັນ ເພື່ອການສະເໜີຊື່ຂອງພັກເດໂມແຄຣັດໃນປີນີ້ ແລະ ບາງຄັ້ງກໍໄດ້ຕຳໜິຕິຕຽນພັກ ສະມາຊິກສະພາສູງ ທ່ານ ເບີິນີ ແຊນເດີສ໌ ອະດີດຜູ້ລົງແຂ່ງຂັນເອົາຕຳແໜ່ງປະທານາທິບໍດີ ກ່າວວ່າ “ພວກເຮົາຈະຮັບມືກັບສະຖາບັນການເມືອງທັງໝົດ, ທັງສະຖາບັນພັກຣີພັບບລີກັນ ແລະ ສະ ຖາບັນພັກເດໂມແຄຣັດ ” ນັ້ນໄດ້ກໍ່ໃຫ້ເກີດການໂຕ້ຖຽງທີ່ໜ້າອຶດອັດໃຈ ກ່ຽວກັບ ມູນເຊື້ອຂອງພັກທີ່ບໍ່ຄ່ອຍໄດ້ຮັບການແກ້ ໄຂປານໃດ ສະມາຊິກສະພາສູງ ທ່ານນາງ ເອລິຊາເບັດ ວໍເຣັນ ອະດີດຜູ້ລົງແຂ່ງຂັນ ເອົາຕຳແໜ່ງປະທານາທິ ບໍດີ ກ່າວວ່າ “ພັກເດໂມແຄຣັດແມ່ນພັກຫົວກ້າວໜ້າ ແລະ ຄວາມຄິດຫົວກ້າວໜ້າແມ່ນຄວາມຄິດທີ່ໄດ້ຮັບຄວາມນິຍົມ, ແມ່ນກະທັ້ງທີ່ມັນມີຫຼາຍຄົນໃນເວລານີ້ທີ່ບໍ່ຢາກຈະເວົ້າເຖິງມັນ ” ແນວໃດກໍຕ່າມ ທ່ານ ໄບເດັນ ໄດ້ໂຕ້ຖຽງວ່າທ່ານສາມາດເຊື່ອມຕໍ່ຊ່ອງຫວ່າງໃນພັກ, ໂດຍເຕືອນບັນດາຜູ້ລົງຄະແນນສຽງ ກ່ຽວກັບ ປະຫວັດຂອງທ່ານໃນຖານະເປັນຮອງປະທານາທິບໍດີ ທ່ານ ໂຈ ໄບເດັນ ກ່າວວ່າ “ຫົວກ້າວໜ້າແມ່ນກຳລັງເຮັດສິ່ງຕ່າງໆໃຫ້ແລ້ວສຳເລັດ ” ສະມາຊິກພັກເດໂມແຄຣັດ ຜູ້ທີ່ໄດ້ຜ່າຍແພ້ໃຫ້ທ່ານ ໄບເດັນ ໄດ້ກ່າວວ່າ ເຂົາເຈົ້າໄດ້ພັດທະນາການສົນທະນາ ກ່ຽວກັບ ຄວາມຄິດຫົວກ້າວໜ້າ ສະມາຊິກສະພາສູງ ທ່ານນາງ ເອລິຊາເບັດ ວໍເຣັນ ກ່າວວ່າ “ພວກເຮົາມີຄວາມຄິດຕ່າງໆໃນເວລານີ້ທີ່ພວກເຮົາເວົ້າ ກ່ຽວກັບ ສິ່ງທີ່ພວກເຮົາບໍ່ໄດ້ເວົ້າເຖິງປະມານນຶ່ງປີທີ່ຜ່ານມາ, ເຊິ່ງແມ່ນ ກ່ຽວກັບ ພາສີຄວາມຮັ່ງມີສອງເປີເຊັນ ແລະ ປະກັນສຸຂະພາບເດັກທົ່ວໄປທີ່ອາດກາຍເປັນຈິງ ” ແຕ່ພັກເດໂມແຄຣັດ ບໍ່ໄດ້ຮັບການສະໜັບສະໜູນຫຼາຍ ໃນສະພາຕໍ່າຕາມທີ່ຄາດການໄວ້ ໃນການເລືອກຕັ້ງເມື່ອເດືອນພະຈິກທີ່ຜ່ານມາ, ໂດຍການສູນ ເສຍຕ່າງໆຫຼາຍຄົນໄດ້ຖິ້ມໂທດໃສ່ຄຳຂວັນຫົວກ້າວໜ້າຄື “ຢຸດການໃຫ້ທຶນຕຳຫຼວດ ” ທ່ານ ຄາປຣີ ຄາຟາໂຣ ຈາກມະຫາວິທະຍາໄລ ອາເມຣິກັນ ກ່າວວ່າ “ມັນມີການກວດສອບ ກ່ຽວ ກັບ ຫົວກ້າວໜ້າຫຼາຍຢ່າງຄື ນີ້ແມ່ນທິດທາງທີ່ປະຊາຊົນ ອາເມຣິກັນ ຢາກເອົາບໍ? ຖ້າເຈົ້າເບິ່ງໃນຂໍ້ເທັດຈິງສອງຢ່າງທີ່ພັກເດໂມແຄຣັດ ບໍ່ໄດ້ຮັບບ່ອນນັ່ງໃນສະພາສູງຫຼາຍຕາມທີ່ຄາດຫວັງໄວ້ ແລະ ເຂົາເຈົ້າໄດ້ສູນ ເສຍບ່ອນນັ່ງໃນສະພາຕໍ່ານັ້ນ, ມັນຕ້ອງໄດ້ມີການໂຕ້ຖຽງກັນວ່າ ວາລະແຜນການຫົວກ້າວໜ້າແມ່ນບໍ່ມີແຮງດຶງດູດ ດັ່ງທີ່ຝ່າຍຫົວກ້າວໜ້າອາດຮູ້ສຶກວ່າເຂົາເຈົ້າມີ ” ແຕ່ທ່ານ ໄບເດັນ ແມ່ນຍັງຈົດຈຳຫົວກ້າວໜ້າໄວ້ໃນໃຈ ໃນຂະນະທີ່ທ່ານແຕ່ງ ຕັ້ງຄະນະລັດຖະ ບານໂອນອຳນາດຂອງທ່ານ ທ່ານນາງ ມອລລີ ໂອຣວກ ຈາກມະຫາວິທະຍາໄລ ອາເມຣິກັນ ໄດ້ກ່າວວ່າ “ລັດຖະບານທ່ານ ໄບເດັນ ທີ່ຈະເຂົ້າມາໃນໄວໆນີ້ແມ່ນມີຍຸດທະສາດຫຼາຍ ແລະ ລະມັດລະວັງຫຼາຍ, ໂດຍຮູ້ວ່າ ເຂົາເຈົ້າຕ້ອງນຳເອົາຝ່າຍຫົວກ້າວໜ້າຂອງພັກເຂົ້າມາກັບເຂົາເຈົ້າ ແລະ ເຂົາເຈົ້າໄດ້ເຫັນດີຢ່າງແນ່ນອນກັບການແຕ່ງຕັ້ງບາງຕຳແໜ່ງລ່ວງໜ້າໃນລັດຖະບານ ” ແຕ່ແມ່ນກະທັ້ງທີ່ທ່ານ ໄບເດັນ ເຂົ້າຮ່ວມກັບບັນດາຫົວກ້າວໜ້າ ກ່ຽວກັບ ກົດໝາຍນິຕິບັນຍັດ ທີ່ມີຄວາມກະຕືລືລົ້ນ ກ່ຽວກັບ ສະພາບອາກາດປ່ຽນແປງ, ການປະຕິຮູບຕຳຫຼວດ ແລະ ປະກັນສຸຂະ ພາບນັ້ນ, ກໍມີໂອກາດພຽງໜ້ອຍດຽວທີ່ມັນຈະຖືກຮັບຜ່ານໃນລັດຖະສະພາ ແຄັບປິຕອລ ຮິລ ທ່ານ ຄາປຣີ ຄາຟາໂຣ ກ່າວວ່າ “ຊ່ອງຫວ່າງແມ່ນນ້ອຍຫຼາຍ, ເຊິ່ງຂ້າພະເຈົ້າຄິດວ່າມັນຈາກຍາກຫຼາຍ ແລະ ໜັກຫຼາຍສຳລັບຫົວກ້າວໜ້າທີ່ຈະໄດ້ຮັບການພິຈາລະນາປະຕິຮູບທີ່ສຳຄັນ ເພື່ອໃຫ້ມັນຖືກເຊັນເປັນກົດໝາຍຢ່າງແທ້ຈິງ ” ສຳລັບຫົວກ້າວໜ້າຫຼາຍຄົນ, ການເປັນປະທານາທິບໍດີຂອງທ່ານ ໄບເດັນ ແມ່ນ ຖືກພິຈາລະນາວ່າ ເປັນການຫັນໜີໄປຈາກທ່ານ ທຣຳ ພ້ອມກັບໂອກາດທີ່ໃຫຍ່ທີ່ສຸດ ສຳລັບການປ່ຽນແປງໃນອະນາ ຄົດ President-elect Joe Biden still weeks away from the White House… “We are taking on the entire political establishment, both the Republican establishment and the Democratic establishment ” Democrats who lost the nomination to Biden said they had advanced the discussion of progressive ideas…